open-index/open-wikipedia-markdown huggingface dataset:
Grégoire Le Roy

miniatuur|320x320px|Grégoire Le Roy
**Grégoire Le Roy** (Gent, 7 november 1862 – Elsene, 5 december 1941) (pseudoniem Albert Mennel), was een Vlamsche schryver, dichter, graficus, kunstschilder, criticus en conservator.
## Leevn
Je groeide ip in Gent in een franstoalig burgersgezin. Je studeerde an ’t St-Barbaracollege in Gent woa dat’n Charles Van Lerberghe en Maurice Maeterlinck leerdege kenn. Ook Georges Rodenbach en Emile Verhaeren woarn doa kort vodien ofgestudeerd. Tegoare met under maktet y deel uut van de groep van Belgisch-Franstoalige symbolistn en je werkte mee an ’t tydschrift *La jeune Belgique*. Je volgde lesse an ’t Sint-Lucasinstituut en je eurde een schildersatelier. Achter een verbluuf in Parys (vanof 1886 tegoare mè Maeterlinck) woa dat ’n studeerde an de Ecole des Beaux-Arts, gingt’n in 1890 in Brussel weunn. Je wierd bibliothecaris van de Académie des Beaux-Arts in Brussel en in 1919 conservator van ‘t Wiertzmuseum.

## Werk
Neffest Franstoalige poëzie o.a. *La chanson d’un soir* (1887), novelln en kunstmonografieën o.a. *Catalogue de l’œuvre gravé de Jules de Bruycker* (1933) schreeft’n *Fierlefijn* (1934), z’n enigste romang en z’n enigste werk in ‘t Nederlands.
## Varia
*Grégoire Le Roy was de schoonvoader van de Blanknbergsche etser Jules Van Paemel.
1862

1859 - 1860 - 1861 - **1862** - 1863 - 1864 - 1865
't Joar **1862** is 't 62e joar in de 19e eeuwe volgenst de christelikke joartellienge.
## Geboorn
;moarte
* 15 - Jules Lagae
;november
* 7 - Grégoire Le Roy
## Gestorvn
9 juli

**9 juli** is den 190stn dag van 't joar (191stn dag in e schrikkeljoar) in de Gregorioansche kalender. 't Volgn nog 175 doagn toet 't ende van 't joar.

## Gebeurtenissn
* 1468 - Huwelik van Karel den Stoutn mit Margaretha van York in Brugge
## Geboorn
* 1578 - Ferdinand II van 't Heilig Rooms Ryk
* 1853 - Karel De Flou
## Gestorvn
* 1441 - Jan Van Eyck
* 1654 - Ferdinand IV (HRR)
* 1746 - Filips V van Spanje
Vennootschap

Ne **vennootschap** is een samenwerkingsverband tussen meerdere persôon voe tope te werkn, vermeugn en winste te deeln.
Ne vennootschap mag ôkopn en verkôopn, facteurn schryvn, moe belastiengn betoalen, en kan vo rechtbankn gedaagd worn. 

## Voordelen tegenover eenmanszaken
Der is meer kapitoaal beschikboar, der zyn meer meugelikhedn voer an kredietn te gerakn, vennôotschapsbelastienge is interessantr dan persôonsbelastienge, en 't grotste voordeel is messchien nog de beperkte ansprakelikhied voer ost't mislopt. 

## Nadelen tegenover eenmanszaken
Der zyn de iprichtingskostn, de werkienge is gecomplirdr, de winste moe verdeeld wordn, je moet een dubble boekoedienge hen, en der is een minimum startkapitoal nôadig. 

## Inbrieng
Der wordt surtoe geld ingebrocht, mo je kud oak oenroerend goêd, maschien'n, werk en kennisse inbring'n, en rechtn gelyk quotums of patentn. Voer ol da'j' inbriengt verliês je d'eigendomsrechtn, mo kryg je andeeln in de plekke. 

## Werkienge
Vennôotschappn worn bestierd deur een dageliks besteur, en minimum ene kir per joar moet'er een olgemêene vergoarienge van d'andeeloeders worn tope geropen. Ip die olgemêene vergoaringe wordt 't beleid van 't verbyë joar besprokn, wordt 't dageliks bestier gekozen, wordt 't beleid voe 't noast joare vastegeleid, wordt de weirde van de dividendn bepoald enzovors. 

## Sôortn vennootschappn
Der zyn van soortn vennootschappn. De mêest voorkomnde zyn de BVBA, den NV, de CV en de VZW. In de landbouwsecteur ist er nog een sôorte van een kruusinge met éénmanszaknn, namelik de landbouwvennôotschap.
Groeningemuseum

thumb|De vroegere poôrte van de proosdye van Onze-Lieve-Vrouw is nu den ingank van 't Groeningemuseum

't **Groeningemuseum** is 't Stedelik Museum van Schone Kunstn in Brugge, tegoare met 't Arentsuus.

## Liggienge
't Ligt in 't erte van de stad an den Dyver en geeft 'n overzicht van zes eeuwn kunst in de Zudelikke Nederlandn en België van Jan van Eyck tout Marcel Broodthaers.
De verzoamelinge toogt de eeuwenlange, grote artistieke creativiteit van ons beperkt gebied.

't Groeningemuseum is gebouwd in 1929-1930 deur architect Joseph Viérin up 't terring van de vroegere Eekoutabdye, dichte by de Groeningewyk.

## Collecties
't Zwoartepunt van de collectie ligt in d'ofdelinge oude meesters: enerzyds de Vlamsche Primitievn van de 15ste eeuwe en anderzyds de maniëristn van de 16ste eeuwe, die de Vlamsche picturoale traditie vernieuwdn ounder invloed van de Italioansche Renaissance.
't Feit da die unieke werkn te zien zyn in de stad woa dat e grôot deel van die meesters vuuf eeuwn geleen geweund en gewerkt èn makt e bezoek an 't Groeningemuseum nog interessanter.

Neffest de Brugsche interpretoatie van de barok en 't classicisme kommn d'r ook veel kunststromingn van de 19ste eeuwe an bod.

D'r is ook nog Belgische kunst van 1900 tout vandoage mè topwerkn van de Vlamsche expressionistn.


Ofbeeldienge:Jan van Eyck 069.jpg|*[[Madonna mè kanunnik Joris van der Paele]]* (Jan van Eyck)(1436)
Ofbeeldienge:Portret van de aartshertogin Isabella, circa 1601 - circa 1620, Groeningemuseum, 0040006000.jpg|Portret van Aartshertoginne Isabellavan een anoniem'n meêster(17ste eeuwe)
Ofbeeldienge:Portret van een man, 1860, Groeningemuseum, 0040646000.jpg|*Portret van een man* deur Henri Julien De Stoop(1860)
Ooiwoagn

Nen **geweunn ooiwoagn** of kortweg **ooiwoagn** *(Phalangium opilio)* es e kobbesorte die veel voorkomt. 't Es wel gin echte kobbe mor es 't er wel verwant mee. Ooiwoagns volln surtout up omdan ze e kleen lyf èn mè styve lange, fyne pootn. 

## Uterlik
Nen ooiwoagn èt e lyf da niet langer komt dan 10&nbsp;mm. Ze verschilt van andere kobbn deurdat eur achter- en voorlyf aaneengegruujd zyn, binst da by echte kobbn de twee deeln an makkoar angn.

Eur pootn keunn gemakkelik 10&nbsp;cm lank kommn, tot zelfs vichtien keers de lengte van eur lyf. Ooiwoagns keunn by 't minste gevoar ne poot losloatn. Zo zettn ze under vyand by 'n buk want ondertusschn èn ze tyd vo weg te loopn. Ofgebrookn pootn gruujn zere were an.

## Leefomgevienge
Ooiwoagns vind je 't hele joar deure. Ze leevn in Europa, Noord-Amerika, Noord-Afrika en Siberië. Ze volgn de mienschn overol in under weunstn en up et werk *(cultuurvolger)*.

## Teetn
Ooiwoagns zyn omnivoorn (olleseters). Ze leevn van plantn, insektn, mytn en pissebeddn, zowel dooie lik levende. Ze doen zelfs an kannibalisme.

Ooiwoagns moakn gin kobbenettn moar vangn under prooie te lope.

## Voortplantienge
't Wuvetje èt e legbore woamè ze eur bevruchte eitjes ofzet in d'eirde, in outspleetn of in oekn binnenskoamers. Ne kee da ze ze geleid èt, trekt ze d'r eur nietn nie mee van an.
Milieuwetgevinge

**Milieuwetgevinge** is in Vlaanderen gebaseerd ip VLAREM. Veel van die wetgevinge is ontwikkeld in de latste decennia onder invloed van d'Europese Unie. 

VLAREM is de wetgevinge die de vergunningen regelt voe de bedryven die "hinderlike of ongezonde activiteiten" doen. Da's heel breed, bevoorbeeld oen van koeien, ipslag van graan en zo, da wordt allemolle als hinderlik beschouwd, en dus moeten koeiboeren een milieuvergunninge en om te meugen boeren. 

## Soorten milieuvergunning
### Klasse 3
Zaken die eigelik verre geen milieubelastende effect en of verre gin risico's inoen, mo da je toch moet angeven by de gemeente zyn geregeld in de klasse 3. 't Komt er ip nere da je zuste een formulier moet invullen by 't gemeentebesteur.

### Klasse 2
Zaken die meer risico's inoen of die meer milieulast veroorzaken moeten een vergunninge klasse 2 en. Ge moet zukke vergunningen anvragen in de gemeente wo da je bedryf staat. D'Anvrage en de bylagen moe je afgeven in 't zevenvoud. 
De procedeure verlopt als volgt:
- Je dossier wordt (in 't beste geval) volledig en ontfankelik verklaard.
- Der wordt een openbaar onderzoek gevoerd. Da wil zeggen dat er een geel plakkaat an je voordeure moet staan. Je dossier ligt beist ter inzage van Jan en Alleman ip 't gemeentehuus of by de bevoegde dienst van de gemeente. 
- Der wordt intusschen advies gevraagd by verschillende overheidsinstanties en by de gemeentelike milieudienst.
- Bin de drie maen achter 't ontfankelik verklaren moet er in 't college van burgemeester en schepens een beslissinge genoom worn. Die beslissinge moe schriftelik an de bedryfsleider meegeeeld worn.
- Ingeval van een negatieve beslissinge e je 30 dagen om in beroep te gaan by de bestendige deputatie van de provincie. 

### Klasse 1
De meest hinderlike activiteiten zyn geregeld met een vergunninge klasse 1.
Ge moet ze van eeste keer anvragen by de bestendige deputatie van de provincie. Je dossier, zowel d'anvrage en de bylagen, moe nu in 't tienvoud ingediend worn. De procedeure is gelyklopend met de die voor een klasse 2-anvrage. 

## Meer info
https://web.archive.org/web/20071012014959/http://www.mina.be/vlarem.html
Den Blienker

**Den Blienker** is een kanol da oengevèr 20&nbsp;km tôpe met den Stienker loopt van Strobrugge by Moaldegem tout an de Nôordzee in Zêebrugge.

 Oficièl noemn ze **den Blienker** et *Leopoldkanaal* en 't is 46&nbsp;km lank. 't Wier gegraavn tusschn 1843 en 1854. Zyn officièle name komt van Leopold I, uzen êesten keunink. Zyn lapname komt nateurlik omdat 't de propersten was van de twêe. Den Blienker lopt van Boekhoute wo dat je deur 't Isabellakanol met den Braakman in Olland verboenden is, toe an Heist. 

Je dient ie  vo d'ofwoatrienge van de polders.  Vô d'oenafankelikeid van Belgie (1830) gieng d'ofwoaterienge ol 't Lapscheursche Gat (êén van de vele kreekn in de streke die nog de grenze is tusschn Belgie en Olland) en van doa ol Sluus en Cadzand nô de zêe. Moa met d'oenafankelikeid mosten d'Ollanders da nie mèr en weten en ze sloten zyder de sluzen. De polders wierden vêel te nat en d'r oentstoend zelfs 'n sôorte van slapziekte ofte malaria.

De bedoelienge was tonne van 'n kanol te graven van Heist toe in Zelzate vo ôok were 'n verbiendinge t'èn van 't kanol Gent-Terneuzen no de zêe, want d'Ollanders addn dadde ôok ofgeslootn vo de Belgen. Mo uutendelik is da plan nie deuregegoan en stopte de voart entwoa in Boekhoute. 't Eêt ton nog gedeurd toe in 1920 vo da d'Ollanders 't Isabellakanol ên willn graavn.   

Ip 't groendgebied van Oostkerke kruuschn den Blienker en den Stienker den Damschen voart. Dendienen was ip da moment nog bevoarboar tussen Brugge en Sluus en doarom mosten ze ôok do ne sifong installeern. Den bouw doavan zoudt ollêne ol 4 joar gedeurd èn.

In den Twidde Weireldoorloge wierd de sifong upgebloazn en es den Damsche Voart an de twêe kanten ofgesloten.

## Gerelateerde artikels
*Den Stienker
*Den Stienker en den Blienker
*Damsche Voart
Den Stienker

**Den Stienker** is een kanol van an de Leie in Deinze toe an de Noordzee in Zêebrugge.

Den Stienker noemt eigentlik *het Schipdonkkanaal* of hêel officièl "'t Afleidiengskanol van de Leie" en is 56&nbsp;km lank. 't Stik tusschn de Leie en 't kanol Brugge-Gent is bevoarbor. Van in de wyk *Strobrugge* van Moaldegem lopt de voart gelyk met Den Blienker en die twi voartn wordn ton ook dikkels in een trek den Stienker en den Blienker genoemd.

't Wier gegraavn tussen 1846 en 1860. 't Ee z'n name gekreegn omda vroegr et woater van de Leie da stoenk van de vlasindustrieë by Kortryk oldo afgeleid wier no de Nôordzêe. De bedoelinge wos namelik da die stank nie deur Gent zou passeern en ôok vo beter d'oogte van 't woater oender controlle t'oekden.
Tusschn Merendree en Zomergem kruust den Stienker me 't kanoal Gent-Brugge dat ol bestoend. Vo da vuul woater nie in da kanoal te loaten loopn, èn ze ne sifong gebouwd. Roend die platse wos er 'n "Goed van Schipdonk" dat zyn name an 't kanol gegeevn êd. 't Er was nog een andere sifong an de kruuschienge met den Damschen voart, mo den deen is in 1940 gedinamiteerd.

Van in de joaren tachentig van de vorige eeuwe, peisde de regerienge van da kanol te moet'n vergrooten vor een verbiendienge tusschen d'have van Gent en Zeebrugghe vo groote scheep'n te kunn'n graav'n. Z'haan hele stikken groend aan weerskanten van 't kanol gerisirvird. Dat plang zoe ook schrik'lik veele nateure kapot gemakt hên. Uutendelik, hên ze in 2022 beslist van da nie te doen. Nog een geluk, da was t'ende van biekans en olve eeuwe miserie vo d'eigenaors, die dadde ollemol nie geestig gevoenden hên, want ze mochten ol dien tied niet doen of veranderen an under eigendom'n.

## Gerelateerde artikels
*Den Blienker
*Den Stienker en den Blienker
*Damsche Voart
Sifong

Een **sifong** of een **duker** is een construcsje die gemakt wordt ot er twee kanollen of een kanol en een rivier makander moên kruuschen. 
----
't Woater worip datter niet gevoarn en moê worden, wordt oender 't ander geleeid, volgens 't princiep van de communiceernde voatn. Das niet assan gemakkelik, wan os 't woater vuul is, gerakt een sifong zere verstopt en 't is ton een heel spel vor em te kuuschen.

De bekendste sifongs in West-Vloandren woaren de tweeë van den Stienker en den Blienker oender den Damsjchen voart, mo z'en bestoan zyder nie mê, wan de Fransjche ên z'in 1940 in 't begun van den orloge ipgebloazn. Ze peisden van azo de Duutsjche teegn t'oekden, mo t'en is under nie gelukt. 't Enigste dat er van overgebleevn is, is de name van ne restorang.

##### Ter Informoasje
't Is 't zalste princiep da ze gebruukn vo woater over t'eevelen (of vor je naftebak te leegn) of ook vo de stank teegn t'oekden oender een lavabo.
Uuskobbe

D**'uuskobbe** *(Tegenaria domestica)* es de meest voorkommnde kobbesorte 's binnenkoamers.

## Uterlik
Uuskobbn èn e dounker achterlyf en e zwort middndeel. De spanbridte van de pootn kut tout 60&nbsp;mm goan.

## Leefomgevienge
D'uuskobbe vind je 't hele joar deure zowel binn in d'uuzn lik buutn in 'n of, in schuurn en stolliengn. 't Zyn solitaire beestjes die surtout 's nachts styf actief zyn. Ze moakn olle nachte e nieuwe kobbenette.

De kobbn keunn bytn moar datte en doe nie veel zeer. Ze zyn oungevoarlik en helegansn nie agressief, 't en woare da je ze in 't nauwe dryft, toun goan ze attaqueern. Toch doen veel mienschn dien e kobbe teegn 't lyf loopn, ze zere dood. Binst da 't eigentlik nuttige beestjes zyn, want z'eetn insektn up.

Uuskobbn moakn orizountoale kobbenettn die an 't uutende d'r uutzien lik nen trechter. 't Es doarin da de kobbe meestol wunt. Oe ze trilliengn gewoarig es, komt ze uut eurne weunzak, te lope, vo de prooie te pakkn. Ollene oe ze styf veel ounger èt, goat de kobbe eur nette verloatn vo zelve en prooie te goan zoekn.

## Voortplantienge
Uuskobbn poarn surtout in 'n zomer. Achter dan ze gepoard èn, volt et wuvetje et mannetje an. Ze legt zy toun en poar ounderd eitjes in e specioale einette da ze zy makt nie te verre van eur kobbenette. Wuvetjeskobbn keunn tout vuuf joar oud kommn.
20 februoari

**20 februoari** is den 51stn dag van 't joar in de gregorioansche kalender. 't Volgn nog 314 doagn (315 doagn in e schrikkeljoar) toet 't ende van 't joar.
## Geboorn
* 1968 - Ted Hankey
* 1967 - Kurt Cobain

## Gestorvn
* 1429 - Giovanni di Bicci de' Medici
* 1595 - Ernst van Oostnryk
* 1790 - Jozef II (48), keizer van 't Hillig Rooms Ryk 
* 1941 - George Minne (75)
Koppenberg

De **Koppenberg** es nen euvel in de Vlamsche Ardenn, surtout gekend om de nydige beklimmienge ip kossien dervan in de Rounde van Vloandern.

Ip den top van de Koppenberg (ôok wel ip nen verwoaide ki de *bult van Melden* genoemd), liggn der enigte stikkn bus, die vry zyn voor e wandelienge.  't Koppenbergbus es 29 ha gôot, 't berk- en dôornbus 1,5 ha en 't ounderbus 5 ha.

## In de koerse
De Koppenberg es surtout gekend vanuut de koerse: ip 't steilste stik van de beklimmienge is 22% no boovn en o de binnkant van den droai tot 25%.  Nevenst de steilte dervan es de Koppenberg ôok moeilijk te doene omwille van de bestroatienge: 't zyn overol kossien die omwille van de natte oundergrond en de eigenschappn van de ground (glauconiet die styf zêre grodder (in woater) kan komn of klinder (drôge)) vree slicht liggen.

In 2007 es 't ie doamee nie ipgenoomn in de Rounde.   

## In 't veldryen
* De Koppenbergcross

## Externe koppelienge
* Profiel ip de website van de Rounde
George Minne

[thumb|<center>Graf van Minne in [Sint-Martens-Latem]]

**George Minne** (Gent, 30 augustus 1866 - Sint-Martens-Latem, 20 februoari  1941) was een Vlamsche beeldouwer, kunstschilder, tekenoare, illustrator en docent an den academie.

Z’n kunst wordt gerekend by ’t naturalistisch symbolisme, moar ook by de Art Nouveau of Jugendstil.
## Leven en werk
George Minne volgde een ipleidinge tot architect van 1882-1884 an den academie in Gent. 
Je was bevriend met de schryver Maurice Maeterlinck en je illustreerde zyn werkn *Les serres chaudes* in 1888 en *Sœur Béatrice* in 1900. Ook werkn van zyn vriendn 
uut ‘t symbolistisch milieu Charles van Lerberghe,  Emile Verhaeren en Grégoire Le Roy. 

In 1890 exposeerdeget ie e poar van zyn beeldn by Les XX in Brussel en in 1891 wierd 'n lid van die belangryke avant-gardistische kunstenoarsgroep.

In 1891 trokt 'n noa Parys vo Rodin ip te zoekn moa je wierd doar ofgeweezn.

Ip dertigjoarige leeftijd erbegost 'n vanof nul en je volgde van 1895 tot 1896 een ipleidinge beeldouwn an den academie van Brussel.

In 1898 gingt 'n in Sint-Martens-Latem weunn. Je wordt anzien als de leidnde figeure van den êerste groep kunstnoars van de Latemsche Schole die loater de *mystieke symbolistn* wierdn genoemd. ’t Woarn de kunstschilders Albinus Van den Abeele, Valerius De Saedeleer, Albert Servaes en Gustaaf Van de Woestijne.

Van 1912-1914 en 1918-1919 wordt Minne docent an den Academie van Gent. Binst den oorloge 1914-1918 wykt ‘n uut noa Wales met zyn vrouwe moar achter den oorloge keert ‘n were. 
 
In 1930 krygt ’n den êretitel barong.

## Gekende werkn
*Zyn meest gekende werk *De Knapenfontein*, uut marmer gekapt, wierd oorsprounkelik angekocht in 1905 vo 't Folkwangmuseum in Hagen. In 1922 is 't overgebrocht noar Essen. Bronzn versies d'rvan zyn d'r an 't Belfort in Gent, in Wenen en in Brussel
**Fontein met vijf knielende jongelingen* (vuuf versies, o.a. in Brussel)
*De *Drinkzakleger* in Bremen
*Gedenkteekn vo Georges Rodenbach in Gent. 


Ofbeeldienge:Georges Minne - Fontaine des Agenouilles, Bruxelles 2011.JPG|Bronzn versie van *De Knapenfontein* in Brussel
Ofbeeldienge:WLANL - Artshooter - De Smart.jpg|Treurende moeder met twee kinderen* ('De smart'). 1888. Museum Boijmans Van Beuningen, [[Rotterdam]]
Ofbeeldienge:Georges Minne Kind met waterzak 001.jpg|*Kind met waterzak'', in de colleksje van Belfius Bank & Verzekeringen, Brussel
Ofbeeldienge:De kleine geknielde - George Minne - Museum van Deinze en de Leiestreek mudel - 0785-MIN.g7.jpg|De kleine geknielde van George Minne in het Museum van Deinze en de Leiestreek mudel


Minne wordt anzien als één van de belangrykste symbolistische beeldouwers van Europa. Je werkte met out, marmer, brons en graniet. J’et ook meer of vuufounderd tekeningn in outskole en potlôod gemakt.
Stêenkerke

**Stêenkerke** is e dêelgemêente van Veurne en 't weunn nog gin vierounderdvichtig menschn.
thumb|left|Zicht ip Stêenkerke

## Beziensweirdigheedn
:15px *Kykt noa [[Bouwkundig erfgoed in Stêenkerke]]*
## Bekende inweuners
*Willem Vermandere: beeldouwer en zanger
Bulskamp

**Bulskamp** is e klêne parochie en sedert 1971 e dêelgemêente van Veurne. In 1920 wundn der nog mêer of 1000 menschn in Bulskamp, mo nu zyn der miender of 700.
thumb|left|<center>Zicht ip Bulskamp
 
## Beziensweirdigheedn
:15px *Kyk noa [[Bouwkundig erfgoed in Bulskamp]]*
Rogier van der Weyden

thumb|<center>Rogier van der Weyden (graveure deur Cornelis Cort, 1572)
thumb|<center>De kruusofhoalinge (Museo del Prado, Madrid)
**Rogier van der Weyden** (Doornik, ca. 1399 - Brussel, 18 juni 1464) was e kunstschilder van ’t begun van de 15e êeuwe.
Je was êen van de groundleggers van de Vlamsche Primitievn en de vôortzetter van de styl van de Meester van Flémalle (Robert Campin).

## Zyn leevn
Rogier van der Weyden is round 1399 in Doornik geboorn en je krêegt doa de noame Roger de la Pasture. Je werkte van 1427 tout 1432 in ’t atelier van Robert Campin.

Round 1435 weundeg't ie in Brussel, woa dat 'n angesteld was as officieel stadsschilder.
Je vervlamste doa zyn noame tout Rogier van der Weyden. Je krêeg ook ipdrachtn van burgerlikke en kerkelikke instelliengn en van ’t Bourgondisch hof.
J’is in 1464 gestorvn in Brussel.

## Zyn werk
Rogier van der Weyden liet hem beïnvloedn deur Jan van Eyck. Dat is te zien in zyn vroeg werk: *Den Hillige Lukas têkent Onze-Lieve-Vrouwe*, woavan dat er e perfecte kopie van ’t ende van de 15e êeuwe te zien is in ‘t Groeningemuseum van Brugge. 

Van der Weyden liet hem vo ’t landschap en ’t interieur inspireern deur de *Madonna met Kind en kanselier Rolin* van van Eyck, uut dezelfste periode (hier ounder te zien), mo de personages illustreern zyn persoonlikke expressieve styl.

De *kruusofhoalienge* wierd in zyn tyd anzien as enorm belangryk en uniek, deur d’indrukwekknde composiesje, de vorm, ‘t kleurgebruuk en ‘t gevoel. ’t Werk is styf vele gecopieerd gewist en ’t haad ’n enormn invloed.

’t Was oorsprounkelik gemakt in ipdracht van de kruusbooggilde van Leuvn. An weerskantn van ’t werk stoat er e kruusboogsje. Ounder Filips II wierd ’t no Spanje g’hoald en uutendelik is ’t in ’t Museo del Prado van Madrid beland.

Jan van Eyck haad de materiële weireld en de nateure ountdekt, mo zyn personages zien der innerlik ounbewoogn uut. Van der Weyden pakte zyn andacht vo de ruumtelikke omgevienge van hem over, mo d’emotionele uutstroalienge van de menselikke figeurn woarn by hem belangryker. Zyn personages zyn expressief en moakn soepele geboarn.

Rogier van der Weyden is beroemd vo zyn altoarstikkn die ip e dramoatische maniere ’t ofzien van Christus weregeevn. Je beïnvloedde de kunst van de Lêge Landn tout in Duutsland, Spanje en Italië. 

Êen van zyn belangryke lêerliengn was Hans Memling.

Ofbeeldienge:Philip the good.jpg|Filips de Goein
Ofbeeldienge:Rogier van der Weyden (workshop of) - Portrait of Isabella of Portugal.jpg|Isabella van Portugal
Ofbeeldienge:Charles the Bold 1460.jpg|Karel de Stoutn
Ofbeeldienge:Rogier van der Weyden 029.jpg|Vrouweportret
Ofbeeldienge:Antoine de Bourgogne.jpg|Anton van Bourgondië, bastoardzeune van Filips de Goein
Ofbeeldienge:Rogier van der Weyden 014.jpg|Den Hillige Lukas têkent Onze-Lieve-Vrouwe (1434)(Museum of Fine Arts, Boston)
Ofbeeldienge:Eyck madonna rolin.jpg|Madonna met Kind en kanselier Rolin (deur Jan van Eyck)


## Externe koppeliengn
* Rogier van der Weyden ip Artcyclopedia me veel koppeliengn
* Schilderyen in 't Louvre
1464

1461 - 1462 - 1463 - **1464** - 1465 - 1466 - 1467
## Gestorvn
;juni
* 18 - Rogier van der Weyden

;augustus
* 1 - Cosimo de' Medici
Zande

**Zande** is e klêne parochie en de klinste dêelgemêente van Kookloare.

## Beziensweirdigheedn
:15px *Kykt noa [[Bouwkundig erfgoed in Zande]]*
Bovekerke

**Bovekerke** is e dêelgemêente van Kookloare.

## Beziensweirdigheedn
:15px *Kyk noa [[Bouwkundig erfgoed in Bovekerke]]*
Bôoitsouke

**Bôoitsouke** is e klêne polderparochie en sedert 1971 e dêelgemêente va Veurne. 't Weunn in 't hêle nog gin ounderd menschn.

## Geschiedenisse
Bôoitsouke is in 1190 e parochie ekomn, doavôorn viel et oender Wulpn. *Boidenkinshoucke* is en oude schryfwyze. 

## Beziensweirdigeedn
:15px *Kyk noa [[Bouwkundig erfgoed in Booitshoeke]]*
*Sint-Audomaruskerke: loatgotische zoalkerke. Sedert 1971 is 't e beschermd monument. 
thumb|left|Sint-Audomaruskerke

## Demogroafische ountwikkelienge

Colors=
  id:a value:gray(0.9)
  id:b value:gray(0.7)
  id:c value:rgb(1,1,1)
  id:d value:rgb(0.6,0.7,0.8)

ImageSize  = width:700 height:373
PlotArea   = left:50 bottom:30 top:30 right:30
DateFormat = x.y
Period     = from:0 till:200
TimeAxis   = orientation:vertical
AlignBars  = justify
ScaleMajor = gridcolor:b increment:25 start:0
ScaleMinor = gridcolor:a increment:5 start:0
BackgroundColors = canvas:c

BarData=
  
  bar:1806 text:1806
  bar:1816 text:1816
  bar:1830 text:1830
  bar:1846 text:1846
  bar:1856 text:1856
  bar:1866 text:1866
  bar:1876 text:1876
  bar:1880 text:1880
  bar:1890 text:1890
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1947 text:1947
  bar:1961 text:1961
  bar:1970 text:1970
  bar:1981 text:1981
  bar:1991 text:1991
  bar:1999 text:1999
  bar:2007 text:2007

PlotData=
  color:d width:20 align:left

  bar:1806 from:0 till: 132
  bar:1816 from:0 till: 129
  bar:1830 from:0 till: 119
  bar:1846 from:0 till: 142
  bar:1856 from:0 till: 132
  bar:1866 from:0 till: 162
  bar:1876 from:0 till: 172
  bar:1880 from:0 till: 178
  bar:1890 from:0 till: 164
  bar:1900 from:0 till: 155
  bar:1910 from:0 till: 170
  bar:1920 from:0 till: 165
  bar:1930 from:0 till: 178
  bar:1947 from:0 till: 171
  bar:1961 from:0 till: 150
  bar:1970 from:0 till: 101
  bar:1981 from:0 till: 100
  bar:1991 from:0 till: 100
  bar:1999 from:0 till: 81
  bar:2007 from:0 till: 96

PlotData=

  bar:1806 at: 132 fontsize:s text: 132 shift:(-10,5)
  bar:1816 at: 129 fontsize:S text: 129 shift:(-10,5)
  bar:1830 at: 119 fontsize:S text: 119 shift:(-10,5)
  bar:1846 at: 142 fontsize:S text: 142 shift:(-10,5)
  bar:1856 at: 132 fontsize:S text: 132 shift:(-10,5)
  bar:1866 at: 162 fontsize:S text: 162 shift:(-10,5)
  bar:1876 at: 172 fontsize:S text: 172 shift:(-10,5)
  bar:1880 at: 178 fontsize:S text: 178 shift:(-10,5)
  bar:1890 at: 164 fontsize:S text: 164 shift:(-10,5)
  bar:1900 at: 155 fontsize:S text: 155 shift:(-10,5)
  bar:1910 at: 170 fontsize:S text: 170 shift:(-10,5)
  bar:1920 at: 165 fontsize:S text: 165 shift:(-10,5)
  bar:1930 at: 178 fontsize:S text: 178 shift:(-10,5)
  bar:1947 at: 171 fontsize:S text: 171 shift:(-10,5)
  bar:1961 at: 150 fontsize:S text: 150 shift:(-10,5)
  bar:1970 at: 101 fontsize:S text: 101 shift:(-10,5)
  bar:1981 at: 100 fontsize:S text: 100 shift:(-10,5)
  bar:1991 at: 100 fontsize:S text: 100 shift:(-10,5)
  bar:1999 at: 81 fontsize:S text: 81 shift:(-10,5)
  bar:2007 at: 94 fontsize:S text: 94 shift:(-10,5)


Bronn: NIS, www.westhoek.be en Stad Veurne. Opm:1806 t/m 1991=vookstelliengn; 1999=iweunersaantal up 1 januoari; 2007=iweunersaantal up 10 oktober
Snoaskerke

**Snoaskerke** is e dêelgemêente van Gistel en 't weunn bykan 1300 menschn. De noame zou komn van *kerke van Sient-Ignoas*.
## Beziensweirdigheedn
:15px *Kykt noa [[Bouwkundig erfgoed in Snoaskerke]]*
Ter Vichtn

**Ter Vichtn**, officieel **Vichte**, is e dêelgemêente van Anzegem. Deur ze goeie liggienge (by 'n uprit van 'n E17) en de grôte werkgeleegneid, is Ter Vichtn uutegroeid toet de grotste dêelgemêente van Anzegem.

In Ter Vichtn vien je 't bekende shoppiengcenter *Molecule*, en Brouwery Verhaeghe, e klêne ounafankelike brouwery.
thumb|left|<center>Oud Kastêel

## 't Zien weird
:15px *Kyk noa [[Bouwkundig erfgoed in Ter Vichtn]]*
Kaster

**Kaster** is e dêelgemêente van Anzegem sedert de fusies van 1977. 't Weunn e bitje mêer of 800 menschn.
## Beziensweirdigheed'n
:15px *Kyk noa [[Bouwkundig erfgoed in Kaster]]*
thumb|left|<center>Kerke van Kaster
Tiegem

**Tiegem** is e parochie binn Anzegem, woavan da 't e dêelgemêente is. 't Et e grôte vichtienounderd iweuners.

Ip 't groundgebied van Tiegem ligt 'n Tiegemberg, bekend uut oundermêer 'n E3-prys. 't Kerkplingske en 't centrum ligt ôok in d'oogte.  By de kerke es 't er grotte in cemang van Moeder Meria. 
thumb|left|<center>Zicht ip Tiegem

## 't Zien weird
:15px *Kyk noa [[Bouwkundig erfgoed in Tiegem]]*
Markegem

**Markegem** et e grôte 700 iweuners en is doamei de klinste dêelgemêente van Dentergem.

De noame komt verzeker van **Markingaheim*, van e Frank Marko die up die plekke is gon weunn.
## Beziensweirdigheedn
:15px *Kykt noa [[Bouwkundig erfgoed in Markegem]]*
thumb|left|Kerke van Markegem
Oeselgem

**Oeselgem** is e dêelgemêente van Dentergem. 't Weunn bykan achttienounderd menschn.

## Noame
Oude schryfwyzn voen Oeselgem zyn oundermêer *Oulsenghien* (1259) en *Oecelghem* (1304). . 't Zyn twêe meugelikke verkloariengn: oftewel is Oeselgem de weunplekke van e zekern *Oussel* of *Husselin* oftewel verwys'et no de Leie die doa passirde (*oeseln* zoudt wulln zeggn: *krienkeldewienkel loopn*).
## Beziensweirdigheedn
:15px *Kykt noa [[Bouwkundig erfgoed in Oeselgem]]*
Wakkn

**Wakkn** is me zyn 2800 iweuners de grotste dêelgemêente van Dentergem.

## Geschiedenisse
Over de noame van Wakkn zyn ze nie zeker, mo 't zou kunn zyn da 't *wakke weunplekke* wult zeggn.

In e charter uut 791 stoat Wakkn voe 'n êeste kêe vermeld: *in villa noncupante Wackinio*. De noame is êentige keirs veranderd en sedert 1915 is 't officieel *Wakken*.
## Beziensweirdigheedn
:15px *Kykt noa [[Bouwkundig erfgoed in Wakkn]]*
Brigand (bier)

**Brigand** is een dounkerblound en kloar bier van de West-Vlamse brouwery Van Honsebrouck, geleegn in Iengelmunstr. 

't Is e zwoar, amberkleurig bier met een alcoholpercentage van neegn percent, die bluuft gistn in de flessche. D'ingrediëntn zyn geiste- en terwemout, ommel, gist, suker en woater.  

De noame komt van de Vlamsche brigands die vochtn in de Boernkryg. Onlangs is under logo veranderd en t' stoa nu nen coiffeur ip van Yzegem met pyl en boge.

## Externe koppelienge
*Website van de brouwery
Sas Pils

thumb
**Sas Pils** is de noame van e pils dan ze brouwn by Leroyes van Brouwery 't Sas in Boezienge.

't Is e krachtig en verfrissnd bier van vuuf groadn. 't Et e straf moutaroma met e zerpe achtersmoake. D'ingrediëntn zyn woater, rys, ommel en mout. Buutn de geweunn pils, bestoat er ouk en export.

In Boezienge zevve kuj bykan nietnt aars krygn omdan verre ol de cafés vaste angn an de brouwery. Je vin et surtout in Yper omstreekn, mor ouk wel in de reste van de provinsche.

## Externe koppelienge
* Website brouwery
Vienkem

**Vienkem** is e klêne dêelgemêente van Veurn. 't Ligt hêlegans teegn Wulveriengem, woamei da 't van 31 december 1970 toet an de fuuzjes van 1977 tope de gemêente *Beauvôorde* wos. Oloewel da Beauvôorde officieel nemi bestoat, is de noame wel nog gebruukt.
thumb|left|Zicht ip Vienkem

## Beziensweirdigheedn
:15px *Kykt noa [[Bouwkundig erfgoed in Vienkem]]*
Hugo van der Goes

thumb|<center>''Dood van Maria'': Van der Goes ip zyn oogtepunt.
**Hugo van der Goes** (Gent, ca. 1442 - Oudergem, 1482) was e kunstschilder uut de twiddn elft van de 15e êeuwe. Je makte deel uut van de schole van de Vlamsche Primitievn.

## Zyn leevn
Over den êestn elft van z’n leevn ist er bykan nieks geweetn. 

Je zou round 1442 in Gent geboorn zyn. Van 1467 wast 'n mêester in de schildersgilde van Gent. Je werkte doa tien joar en je krêeg ipdrachtn van ’t stadsbestier, de kerkelikke instelliengn en de Bourgondische ertoogn.

In 1477, ip ’t oogtepunt van z’n loopboane, et ’n em gevestigd ols conversbroeder (e sôorte leeknbroeder) in ’t Rôod Klôoster in ’t Zoniënwoud by Brussel, mo je blêef ipdrachtn uutvoern.

J’a last van depressies en in 1481 krêegt ie 'n inzienkienge. Je zou ’t werk *De dood van Maria * in de latste fase van z’n leevn gemakt en.

Je stierf in 1482.

## Zyn werk
Z’n mêesterwerk, de *Portinari - triptiek* (Galleria degli Uffizi, Florence), is van z’n Gentse periode (1467-1477).
’t Drieluuk was in ipdracht gemakt van Tommaso Portinari, de vertegenwoordiger in Brugge van de Medicifamilie, de Florentynsche bankiersfamilie en belangrykste geldschieters van de Bourgondische ertoogn. 

’t Centroal panêel is de *Anbiddienge van  d’erders*. Ip de zypanêeln zyn de Portinari’s ofgebeeld met under beschermillign. 't Feit dan de Portinari's zo klêene ofgebeeld zyn et e symbolische betekenisse en toogt under lêegere rang.

Z’n latste voltôoid werk *De dood van Maria* (Groeningemuseum, Brugge) et ’n verzekers round 1470 gemakt vo de Duunnabdy van Koksyde. ’t Wordt anzien ols êen van de belangrykste mêesterwerkn van de 15e êeuwe.
Kenmerknd  vo ’t werk is de realistische, expressieve weergoave van de figeurn en de bewegiengn.

D'r stoa nievers e signateure of joartal ip z'n panêeln en doarom is de daterienge van z'n werkn styf moeilik t'achteroaln.

Hugo van der Goes is lik Jan van Eyck en Rogier van der Weyden ’n allêenstoand fenomeen. J’inspireerdeg' ook veel generoaties kunstenoars en je wordt anzien ols de modernstn van de Vlamsche Primitievn.

center|thumb|600px|<center>''Portinari - triptiek''
Rodenbach

* Albrecht Rodenbach: de Roeseloarsche schryver 
* Brouwery Rodenbach: de Roeseloarsche brouwery 
* Ferdinand Rodenbach: den êestn Rodenbach die em kwam vestign in Roeseloare
* Georges Rodenbach: de Vlamsche franstoalige schryver van de symbolistische romang *Bruges-la-morte*
* Pieter Rodenbach: geniverstoker in Roeseloare, oudste zeune van Ferdinand
Brouwery Louwaege

thumb|Enigte ullekes van bieren van brouwery Louwaege
**Brouwery Louwaege**, ôok **Brouwery Akila** of **Brouwery Hapkin** genoemd, was vuuf generoaties lank e Belgische familioale brouwery, ipgericht in 1877 en gelegen in de West-Vlamsche gemêente Kortemark.

Ip 't terring van 7.500 m² wos 't er e brouwery, e brouwershuus, nen brouwtoorn, ateliers en hangaars totdat Alken-Maes ze in 2002 overnam om kort doarachter olles stille te leggn. Z'ein ollene de merknoame *Hapkin* (alias *Thouroutenaere*) overgepakt. In 2006 beslistige de gemêente Kortemark om 't terring ip te kopen voor olles of te breekn en te verkoaveln.

## Bieren
Bieren die ôoit gebrouwn zyn by brouwery Louwaege:
*Akila Pils  
*Flandrien
*Hapkin (alias Thouroutenaere)
*Louwaege Dubbel Blond
*Louwaege Faro
*Louwaege Kriek
*Louwaege Stout
Caoutchou

thumb|Ne caoutchoubôom
[thumb|E capote ([West-Vlams vou *[[:fr:Capote anglaise|capote anglaise*]]) uut caoutchou]]
thumb|Bandn uut caoutchou
**Caoutchou** (uutsproake: *caj(e)tchou* en verwantn) es een materioal da kunt verkrygn deur 't bewerkn van natuurlike latex, sop die uut sommigte tropische bôomn komt. Der wordt een schreveke gemakt in den bôom en ton druppelt de latex, e wit sop, der uut. Ge kunt caoutchou ôok synthetisch moakn.

## Ontdekkienge
Westerliengn zoagn ip 't ende van de 15e eeuwe d'Indioann uut Centroal- en Zuud-Amerika caoutchou bezigen en noamn 't over. 't Echte succes olier kwam 't er in de 19e eeuwe met de ipkomst van de massines, êeste otto's en velo's.

## Etymologie
De noame es ofgeleid van 't Fransche *caoutchouc*, da zelve is ofgeleid van 't Quecha *cao tchu*, wuk da wil zeggen: *bus da schrêemt*.

## Toepassiengn
Caoutchou wordt styf vele gebruukt: g'eit caoutchoutn ullekes, tjoepelkes, andschoenn, condooms, otto- en velobandn, zaatn, andvoatn, ofsluutiengn, ...
Kreuscheke

thumb|right|Zicht up Kreuscheke**Kreuscheke** (elders *Kruuseke* of *Kruusêke*) es e parochje van Wervik da ligt up de grote boane van Wervik no 't round punt up 'n N8 tusschn Gilleveld en Gilwe. D'r weunn à peu près 850 mienschn. 

De noame zou nie kommn van *eek* lik in *[[êke|ekeboom]]* moa van *eke* lik van nen *oek* (vgl. Duuts *Ecke*). 't Èt wel osan nen eek by de kerke gestoane, tout dan ze dienen boom in oktober 2007 ommegekapt èn.  

Ofbeeldienge:Kruiseke Heilig-Hartkerk.JPG |Kerke van Kreuscheke
Ofbeeldienge:Kruiseke Oorlogsmonument.JPG |Oorlogsmonument by de kerke

## Geschkiedenisse
Kreuscheke log twee keers in 't middn van de frountlinie beistn 'n Eestn Weireldoorloge. 

In 1963, by 't vasteleggn van de toalgrenze, es Kreuscheke overgegoan van Koomn noa Wervik.
Desselgem

**Desselgem** is e dêelgemêente van Woaregem. 't Weunn mêer of vuufduusd minsn en de bebouwienge is ondertussn teut teegn 'ndien van Bevern-Leie gegroeid.

## Geschiedenisse
De noame komt van Thrassaldingehem, de weunplekke van e zekern Thraswald. 'n êeste kêe da 't in geschriftn gevondn is, is round 950.
thumb|left|<center>Munkenhof

## Beziensweirdigheedn
:15px *Kyk noa [[Bouwkundig erfgoed in Desselgem]]*

## Verenigiengn
### Sport
*KWS Desselgem: voetbol
*In tweeduusd en tiene woa Desselgem 't durp van de ronde. 
*Iedr joare es 't Desselgem Koerse.
Casper en Hobbes

**Casper en Hobbes** is en umoristischn, Amerikoanschn strip van Bill Watterson. Tusschn 16 november 1985 en 31 december 1995 is 't iedern dag uutekomn. 't Goat over Casper, e knechtejoengn van zes joar oud en zyn speelgoedtyger Hobbes.

Nu zyn der nog ossan gazettn die 'n strip uutbriengn, lik de Morgen.

## Ôorsproeng
Casper en Hobbes is ôorsproenkelik in 't Iengels uutebrocht ounder de noame *Calvin and Hobbes*. Watterson wrochtte 'n dien tyde in de reclammeweireld, mor e wulde begunn me strips te têeknn. 't Wos mor achter en ende en met 2 van ze neevnfiguurs (de klêne broere van êen van ze personoages met zyn speelgoedtyger) dat 'n en uutgever voend.

Casper (*Calvin*) en Hobbes zyn enoemd no 2 filosoofn: Johannes Calvijn en Thomas Hobbes.

Watterson eit olsan 'n twuk ghèd tegen commercie, doamee dat er nooit een teeknfilm es van gemakt, of t-shirts of zattn met Casper en Hobbes ip.

## Inoud
De mêeste strips goan over Casper en Hobbes zevve. Oloewel da Hobbes e speelgoedtyger is, ziet Casper dat nie ezô. Ze doen tope vanolles en groakn e masse in de miserie. 

Casper is vele an 't dagdroomn en toune nimt vele 'n en alter-ego an. Êentige vôorbeeldn:
* Spaceman Spiff: intergalactisch ountdekkiengsreiziger
* Hyperman (*Stupendous Man*): supereld die vicht teegn de onrechtveirdigeid
* Tracer Bullet: privé-detective

Van e kartongn doze kut 'n vanolles moakn, lik e spillement voun deur 'n tyd te reizn, e transformeerder of e duplicator.

Casper goat in 't hêle nie geirn no 't schole en ne krygt ouk ossan slichte puntn. At 'n thuuskomt, is 'n ouk nog mêestol overende eloopn deur Hobbes.

Dikkens peis 't ie dat ie êen of ander bêeste is, gelyk nen dinosaurus.

Casper is zot van snêeuw. En is e mêester in keiarte snêeuwbolln moakn, dat 'n toune mêestol achter ze gebeurnege Inge smyt. E makt ouk geirn snêeuwventn, mo 't zyn nôois geweune. Ze zyn oltemets omverre ereen deur 'n otto van ze voader of ze zyn in twêeën ezoagd. 
 
## Personoages
* Casper (*Calvin*)
* Hobbes 
* De Moeder van Casper: doe vele voen Casper, mo 't is nie ossan eevn vele apprecieerd. 
* De Voader van Casper: Casper viendt nem soai, ze leevn in hêeln aarn weireld. Casper briengt ouk geregeld exit-polls uut woarin da zyn voader in 't hêle nie goed scôort.
* Inge Dekker (*Susie Derkins*): gebeurnege woamei da Casper ossan in spil grakt. Deur neur et 'n de club A.M.M.O. (Alle Meiden Moeten Ophoepelen, *G.R.O.S.S.* in 't Iengels) upericht.
* Roosje (*Rosalyn*): babysit, ze kunn makoar nie zien. 
* Juffrouw Wormhout (*Miss Wormwood*): juffrouw die pilln moe pakkn deur Casper omda Casper noois zyn uuswerk makt of iplet in de lesse.
* Hammie (*Moe*): crapuultje die ossan up Casper sloat.
Isoglosse

Een **isoglosse** of **isofoon** is e klêen, systemôatisch toalverschil tusschn dialectn die lik een grenze deur een toalgebied lôopt. Mêestol gôad et over een uutsproakverschil van nen bepoalde klank, soms beperkt tot bepoalde posities of bepoalde sôortn woordn. Dialectn weirn mêestol ingedêeld ip ground van isoglossn: ols dialectgrenze weird, ot 't meugelik is, nen *isoglossnbundel* genoomn, e pôar isoglossn die ip dezelste platse of styf dichte byêen loôpn, en ot da nie' goe meugelik is (deurdat er ter plekke dialectn hêel geleidelik in mekôar overgôan of isoglossn kriskras deurêen loôpn) weird dikkels toch een bepoald' isoglosse ols grenze gekoozn.

Ne geleidelikn overgank is idder regel of uutzonderienge; isoglossn lôopn mêestol ollêne dichte in bundels byêen by nateurlike of lankdeurige polletieke grenzn. ’t Gebeur mêer da grenzn vloeiend zyn: der is e gebied wôarda veel isoglossn loôpn, môa nie juste ip dezelste plekke; in ezô e gebied sprikt je van een overganksdialect.

## Vôorbildn
* de skön/skwon-isoglosse schêed de dialectn van de Friesche Zuudwesthoek van die van de Kleistreke en de Fryske Wouden.
* den isoglossnbundel die de Broabantsch' en de Zêeuwsche dialectn scheêd is êen van de scherpst' in 't Nederlands toalgebied, in diene zin da 't nie ollêne over ênigte klanken gôa.
* de Benratherlinie is de *maken/machen* isoglosse
* de Uerdingerlinie markeert de *ik/ich* begrenzienge 
* de *Main-linie* of Spierselinie markeer et verschil tusschn *Appel/Apfel*
1 (getal)

**1** is e nateurlik getal dat achter nul en vôorn twêe komt. 
## Wiskunde
*1 et d'eignschap dat ieder getal da j' derdeure dêelt of dermee vermenigvuldigt, 't zeste bluuft. 't Is 't klêenste natuurlik getal die ni 0 is.
*1 is dêelbaar deur 1 en dus deur z'n eign, moar is toch gin priemgetal omdat da zou willn zeggn dat een ontbindienge in priemfactoorn nie êenduudig zou zyn. Je kut ton zovele êens toevoegn gelik da j' wilt: 70 = 1 · 1 · 1 · 2 · 5 · 7.
*Et getal is ôok 't êerste getal in een oop getalreekn, gelik de reke van Fibonacci, de reke van Lucas, de reke van Padovan, de gelukkige getalln, de Catalan-getalln en olle reekn van veelhoeksgetalln en piramidegetalln.

## Natuurkunde
* 1 is 't atoomnummer van woaterstof (H).
* 1 is de voorstellienge voor een actief 'oog signaal in de digitoale elektronica.
* 1 is de recycleercode vo PET.

## Overig
Een is ôok een 'Ollandsch dorp in de provinsje Drenthe.
Gerard David

**Gerard David** (Oudewater, ca. 1460 – Brugge, 13 ogustus 1523) was de latste grôte kunstschilder uut de schole van de Vlamsche Primitievn. 

## Zyn leevn
Je krêeg z’n schildersipleidienge verzekers in z’n geboorteplatse Oudewater in Olland en loater ook in Haarlem.

In 1484 weundeg't ie in Brugge. Je was doa lid van ’t schildersambacht. ’t Ende van de 15e êeuwe was nie zo’n goe moment vor in Brugge te kommn werkn. De goeie tydn woarn gepasseerd. Den ounverwachtn dôod van hertog Karel den Stoutn ip ’t slagveld van Nancy in 1477, brocht vo de Bourgondische Nederlandn e periode van ounzekerheid en socioale ounruste. D’ipstandn en oorloogn woarn slicht vo ’t artistiek leevn. Moar oundanks den economischn achteruutgank van Brugge eet ’t atelier van Gerard David toch veertig joar goe gedroaid. J’a goeie reloaties me d’hoge kriengn, je trouwde me de dochter van e rykn goudsmed en je krêeg ipdrachtn van de kerke en ’t stadsbestier. En achter da Hans Memling gestorvn was in 1494, kwamt 'n in zyn plekke.

Je stierf in Brugge in 1523.

## Zyn werk
In ’t werk *Den doop van Christus* (Groeningemuseum Brugge), is ‘t dudelik te zien da David enerzyds beïnvloed was deur de precisie, ’t realisme en de techniek van de grôte mêesters van de 15e eeuwe, Jan van Eyck, Rogier van der Weyden, Hugo van der Goes en Hans Memling. Mor anderzyds stound 'n oopn vo d’artistieke vernieuwienge die uut Itoalië overgewoaid kwam. Je was êen van d’êeste kunstenoars in de Lêge Landn die renaissancemotievn in z’n schilderyen verwerkte, ultramoderne versieriengn van Italioansche origine.
 
Deur z’n andacht vo volumewerkienge, de nateuralistische effectn en de renaissance-siermotievn kondigt 'n de 16e êeuwe an.
thumb|center|600 px|<center >Den doop van Christus.

## Te zien in ’t Groeningemuseum
*Den doop van Christus (begun 16e eeuwe)
*’t Oordeel van Cambyses (1498)
Volgns ’n oud Perzisch verhoal was Sisamnes e corruptn rechter, die ip bevel van keunink Cambyses leevnd gevild wierd.
Ip ’t lienkerluuk is d’arrestoatie van Sisamnes me Cambyses te zien, die de beschuldegiengn an ’t ipnoemn is.
Ip ’t rechterluuk de villienge van Sisamnes. Reksboovn zit Otanes, z’n zeune en ipvolger ip de rechterlikke zetel die beklid is met ’t vel. De zeune most dus ip ’t vel van z’n voader zittn.

De paneeln zoatn oorsprounkelik an makkoar vaste en hiengn in de scheepnkoamer (de gerechtszoale) van ’t stadhuus van Brugge. ‘t Was e voorbeeld vo de rechters wat dat er koste gebeurn on ze corrupt woarn.
D’openboare locoatie verkloart d’ofmetiengn van ’t werk en ook woarom dat ip ’t lienkerpaneel de woapnschildn van Filips den Schoonn en Johanna van Aragon, en ip ’t rechterpaneel de woapns van Brugge stoan.

thumb|left| ’t Oordeel van Cambyses (lienkerluuk)
thumb|'t Oordeel van Cambyses (rechterluuk)
1523

1520 - 1521 - 1522 - **1523** - 1524 - 1525 - 1526
't Joar **1523** is 't 23e joar in de 16e eeuwe volgenst de christelikke joartellienge.
## Gestorvn
;ogustus
*13 - Gerard David
Uffizi

Het **Uffizi** is een paleis in Firenze, waarin een van de belangrykste kunstmusea ter weireld is gevestigd: de *Galleria degli Uffizi*. 't Ligt neevnst 't Palazzo Vecchio. 't Wa lange in 't bezit van de Medici-familie.
Abdy Ten Duunn

thumb|Ruïnes van d'abdy Ten Duunn
De **Duunnabdy** of **Ten Duunn** wos een abdy in 't West-Vlamsche Koksyde.

## Geschiedenisse
Ten Duunn eit zyn begeun gekend in 1107 oat de kluzeneire Ligerius em by de verzandende Schipgatkreek installeerdige. In 1122 weird doar ol en heremietgemêenschap erkend deur de bisschop van Terwoan. Loater bloeidige da uut noa en serieuze gemêenschap van Cisterciënzers monniken.

In 1155 weird Idesbald Abt van de Duunnenabdy verkoozn. D'abdy kent ne grôotn economischen bloei en loat ne hêeln vloot bouwn voe wulle ut Iengeland in te voern omdat er in Vloanderen gin grondstoffen genoeg woarn voe de Vlamsche wulle- en loaknnijverheid.

Ten gevolge van toenemend vervol van de gebouwn es de cisterciënzerabdy van Koksyde in 1627 overgebrocht gewist na Brugge.  Doa wos d'r ol en ofdelienge van de abdy Ter Doest, moar z'èn doar toun e nieuwe abdy bygebouwd.

Nu zyn d'abdygebouwn van **Ten Duunn Brugge** gebruukt deur et Grootseminoarie van Brugge, woar da ol d'archievn van d'abdyen Ten Duunn en Ter Doest bewoard zyn.
Zoniënwoud

right|thumb|Beukn (''Fagus sylvatica'') in 't Zoniënwoud
't **Zoniënwoud** (Frans: *Fôret de Soignes*) ès 'n grôot bos, te kloffe in de middn van België, te zuudôosten van den ôofdstad Brussel. 't Es mêer of 4000 ectoare grôot.
 
Het weird behêerd deur tezelfdertied Vloandern (56%), het Brussels Ôofdstedelik Gewest (38%) èn het Woals Gewest (6%). Der poaln ôok nog tefrente privébossen an en et Kapucijnenbos da eigendom es van de Koninklikke Schenkieng.

Het Zoniënwoud ligt èp het grondgebied van de Vloamsche gemeenten Sint-Genesius-Rode, Hoeiloart, Overyse en Tervuurn, de Brusselse gemeenten Ukkel, Woatermoal-Bosvôorde, Oudergem en Sint-Pieters-Woluwe en de Woalse gemêenten Terhulpen en Woaterloo.

## Externe koppelienge
* Website van 't Zoniënwoud
Brigand (koas)

**Brigand** is e typische streekkoas uut de Westoek die gemakt wordt in de koasfabrieke van Môoslee. 't Is e pittige koas die zes weekn ambachtelik gerypt wordt. 

't Is e rounde koas van 4,5&nbsp;kg met een oranje kaste en een vetgehalte van 28%. De koas wordt best bewoard in de frigo of ip e koele, droge plekke. 

De noame komt van de *Brigands*, de Vlamsche stryders in de boernkryg. In 1798 was Ingelmunster deur de Fransche bezet. Z'addn under garnizoen in Kortryk. Os't er e wet uutgevoardigd wierd dat al de vintn tusschn de 20 en de 25 joar verplicht woarn vor in dienst te goan by 't Frans leger en de *Sansculottn* (Fransche soldoatn) de vrouwn en de meisjes misbruuktn, kwam 't volk in ipstand gewoapnd mè riekn en geweirn. Die vechters, deur de Fransche *Brigands* genoemd, verdookn under in de busschn en leefdn van zwoar bier en petattn.  

Loater ist er e bier gebrouwn, die noa de Brigands vernoemd is en azo is ook de koas ountstoan.

Brigandkoas smakt 't best by e glas bier, moar ook ip e stute en in gerechtn.